open-index/open-wikipedia-markdown huggingface dataset:
சபீர் கல்லரக்கல்

**சபீர் கல்லரக்கல்** (*Shabeer Kallarakkal*) என்பவர் ஒரு இந்திய நடிகர் ஆவார். இவர் தமிழ்த் திரைப்படமான *[[சார்பட்டா பரம்பரை]]* (2021) படத்தில் "டான்சிங் ரோஸ்" என்ற பாத்திரத்தில் நடித்ததற்காக சிறப்பாக அறியப்படுகிறார்.

## தொழில்
*[[ஆய்த எழுத்து (திரைப்படம்)|ஆய்த எழுத்து]]* (2004) படத்தில் சபீர் அங்கீகரிக்கப்படாத பாத்திரத்தில் தோன்றினார். பின்னர் இவர் நாடகக் கலைஞரானாக இருந்துவந்தார்.   லட்சுமி ராமகிருஷ்ணனின் *[[நெருங்கி வா முத்தமிடாதே (திரைப்படம்)|நெருங்கி வா முத்தமிடாதே]]* (2014) படத்தில் முக்கியக் கதாபாத்திரத்தில் நடித்ததன் மூலம் சபீர்  முழுநீள திரைப்படத்தில் அறிமுகமானார்.  நடிகைகள்  பியா பஜ்பை, சுருதி ஹரிஹரன் ஆகியோருடன் இணைந்து, சபீர்  பெட்ரோல் நெருக்கடியில் சிக்கிய ஒரு சரக்குந்து ஒட்டுநர் பாத்திரத்தை சித்தரித்தார்.  இவரது முதல் படத்தில் இவரது நடிப்பின் பின்னணியில், இவர் *54321* (2016) இல் நடித்தார். சபீர் இந்த படத்தில் முக்கிய எதிர்மறை பாத்திரத்தில் நடித்தார். இவரது நாடக அனுபவம், நடிக்கும் திறன் காரணமாக தான் இவரை தேர்ந்தெடுத்ததாக இயக்குநர் கூறினார்.

*2018 இல்  [[அடங்க மறு]]* (2018) படத்தில் சபீர் ஒரு சிறிய பாத்திரத்தில் நடித்தார். பின்னர் இவர் *[[பேட்ட]]* (2019) படத்தில் ஒரு பாத்திரத்தில் நடிக்க கார்த்திக் சுப்பராஜிடம்  ஒப்பந்தமானார்.

## திரைப்படவியல்

; ஆவணப்படங்கள்

* *Where The Trees Sing* (2017)

## குறிப்புகள்
 

## வெளி இணைப்புகள்

*

பகுப்பு:தமிழ்த் திரைப்பட நடிகர்கள்
பகுப்பு:வாழும் மக்கள்
கலப்பு ஊறுகாய்

thumb| கலப்பு ஊறுகாய்
**கலப்பு ஊறுகாய்** (*Mixed pickle*) என்பது கலவை ஊறுகாய் ஆகும். இந்த ஊறுகாய் பல்வேறு காய்கறிகள் கலந்து தயாரிக்கப்படுகிறது. கலப்பு ஊறுகாய் மற்ற ஊறுகாய்களைப் போலவே உண்ணப்படுகிறது. பல்வேறு உலக உணவு வகைகளில் கலப்பு ஊறுகாய் காணப்படுகிறது.

அமெரிக்க உணவில், கலப்பு ஊறுகாய் பொதுவாக வெள்ளரி, பூக்கோசு, வெங்காய துண்டு, குடை மிளகாய், மசாலா, பூண்டு, வெந்தயம், மிளகாய், மிளகுத்தூள், மற்றும்புளிங்காடி கலந்து தயாரிக்கப்படுகிறது. சர்க்கரை போன்ற இனிப்புப் பொருள் சேர்க்கப்படுவதைப் பொறுத்து கலப்பு ஊறுகாய்கள் இனிப்பு அல்லது புளிப்புச் சுவையுடன் காணப்படும்.

இங்கிலாந்து உணவுகளில், கலப்பு ஊறுகாய்களில் பொதுவாகச் சிறிய முழு வெங்காயம், கெர்கின்ஸ் மற்றும் பூக்கோசு சேர்க்கப்படுகிறது.

இந்திய உணவு வகைகளில், கலப்பு ஊறுகாயில் பழங்கள் (உதாரணமாக, மாம்பழம் மற்றும் தேசிப்பழம்) மற்றும் காய்கறிகள் அதிகமாக இருக்கும். இந்திய ஊறுகாய் மேற்கத்திய ஊறுகாய்களைப் போலல்லாமல் எண்ணெயைப் பயன்படுத்தித் தயாரிக்கப்படுகிறது. மேலும் புளிங்காடிக்குப் பதிலாக எலுமிச்சை சாறு அல்லது வேறு சில அமிலங்களைப் புளிப்புப் பொருளாகப் பயன்படுத்துகின்றனர். மேலும் இதில் இடத்திற்குத் தக்கவாறு வேறுபாடுகள் உள்ளன.

கலப்பு ஊறுகாய்களுக்கான சமையல் குறிப்புகளைச் சீனச் சமையல் வகைகளில் காணலாம்.

## இதையும் பார்க்கவும்
* சட்னி
* ஊறுகாய்
* மாங்காய் ஊறுகாய்

## மேற்கோள்கள்


## வெளி இணைப்புகள்

* மேற்கத்திய கலப்பு ஊறுகாயின் புகைப்படங்கள்  (இரண்டாவது முதல் கடைசி மற்றும் மூன்றாவது முதல் கடைசி புகைப்படங்கள்)

பகுப்பு:தென்னிந்திய சமையல்
எலுமிச்சை ஊறுகாய்

thumb| ''சன் முயாய்'' கண்ணாடி குடுவையில் ஊறவிடப்படுகிறது
**எலுமிச்சை ஊறுகாய்** (*Pickled lime*) என்பது துணை உணவு ஆகும். இந்த வகை ஊறுகாய் எலுமிச்சை பழம் கொண்டு தயாரிக்கப்படுகிறது. இதில் எலுமிச்சையானது ஊறுகாய் இடுவதன் மூலம் கெட்டுப்போகாமல் பாதுகாக்கப்படுவதுடன் சுவையேற்றப்படுகிறது.

## வரலாறு
19ஆம் மற்றும் 20ஆம் நூற்றாண்டின் ஆரம்பத்தில், வடகிழக்கு அமெரிக்காவிற்கு மேற்கிந்தியத் தீவுகளிலிருந்து எலுமிச்சை ஊறுகாய் ஏற்றுமதி செய்யப்பட்டது. 19ஆம் நூற்றாண்டின் நடுப்பகுதியில், எலுமிச்சை ஊறுகாய்க்கு நியூயார்க்கில் அதிக தேவை இருந்தது. 19ஆம் நூற்றாண்டின் பிற்பகுதியில் இவை பெரும்பாலும் பாஸ்டனுக்கு ஏற்றுமதி செய்யப்பட்டன. இந்த காலகட்டத்தில், கடைகளில் இவற்றைக் கண்ணாடிக் குடுவைகளில் மேசையின் மீது வைத்து விளம்பரப்படுத்தி விற்பனை செய்தனர். சில வாடிக்கையாளர்கள் ஒரே நேரத்தில் முழு பீப்பாய்களையும் வாங்கினர்.

19ஆம் நூற்றாண்டின் மத்தியில், புளோரிடாவிலிருந்து பாஸ்டனுக்கு ஊறுகாய்க்கான எலுமிச்சை ஏற்றுமதி செய்யப்பட்டன.

## இங்கிலாந்தில்
19ஆம் நூற்றாண்டின் நியூ இங்கிலாந்தில் அறியப்பட்ட எலுமிச்சை ஊறுகாய், லூயிசா மே அல்காட் எழுதிய *லிட்டில் வுமன்* நாவலின் கற்பனை கதாபாத்திரமான ஆமி உட்கொண்டது போல, தேசி எலுமிச்சையின் பெரிய துண்டுகளாக வெட்டப்பட்டு, உப்புநீரில் மூன்று முதல் நான்கு வாரங்களுக்கு ஊறவைத்து தயார் செய்யப்பட்டவையாகும். இறக்குமதியாளர்கள் இவற்றை மிகக் குறைந்த இறக்குமதி வரி விகிதத்தில் இறக்குமதி செய்து சில்லறை விற்பனையாளர்களிடம் பிரித்து விற்றனர். இதனால் பள்ளிக்குச் செல்லும் குழந்தைகள் எளிதில் எடுத்துச் செல்ல வழிவகுத்தது.

## பயன்பாடு
எலுமிச்சை ஊறுகாய் சில நேரங்களில் தனியாக, சிற்றுண்டியாக உண்ணப்படுகிறது. சில இனிப்பு சுவைகளைத் தயாரிப்பதில் இவை மூலப்பொருளாகவும் பயன்படுத்தப்படுகிறது.

## செய்முறை
எலுமிச்சை இந்திய உணவுமுறை உணவு வகைகளுக்கு இன்றியமையாத மூலப் பொருளாகும். மேலும் பல வகையான ஊறுகாய்கள் தயாரிக்க எலுமிச்சைப் பயன்படுகின்றது. எ.கா. இனிப்பு எலுமிச்சை ஊறுகாய், உப்பு ஊறுகாய் மற்றும் எலுமிச்சை சட்னி . இதன் தயாரிப்பில் சேர்க்கைப் பொருட்கள் பிராந்தியத்தைப் பொறுத்து மாறுபடுகிறது. ஆனால் செய்முறை பெரும்பாலும் ஒரே மாதிரியாக உள்ளது. எலுமிச்சை துண்டுகளாக்கப்பட்டு, கடுகு, மிளகாய் மற்றும் மஞ்சள் போன்ற பல்வேறு மசாலாப் பொருட்களுடன் கலக்கப்பட்டு, பின்னர் உப்பு சேர்த்து மூடிய நிலையில் சூரிய ஒளியில் வைத்து காற்று புகாமல் பல வாரங்கள் வைத்துப் பயன்படுத்தப் படுகிறது.

ஐக்கிய இராச்சியத்தில் இந்திய உணவகங்கள் பெரும்பாலும் அப்பளம் எலுமிச்சை ஊறுகாயைத் தொடக்க உணவாக வழங்குகின்றன.

## மேற்கோள்கள்


## மேலும் படிக்க

* இந்திய மளிகைக் கடை டெமிஸ்டிஃபைட் - லிண்டா ப்ளாட்ஹோம் . ப.&nbsp;156.
* புல்லட்டின் - ஹவாய் பல்கலைக்கழகம், விவசாய பரிசோதனை நிலையம் - ஹவாய் வேளாண் பரிசோதனை நிலையம் . ப.&nbsp;18
* இதர தகவல்களின் புல்லட்டின்: கூடுதல் தொடர் . ப.&nbsp;99.

பகுப்பு:இந்திய உணவுகள்
பகுப்பு:ஊறுகாய்கள்
அனில் குமார் சந்தா

**அனில் குமார் சந்தா** (Anil Kumar Chanda) (பிறப்பு 23 மே 1906-21 ஏப்ரல் 1976) இந்திய தேசிய காங்கிரஸின் உறுப்பினராக இந்திய பாராளுமன்றத்தின் கீழ்சபையான மக்களவைக்கு தேர்ந்தெடுக்கப்பட்டார். அவர் வெளியுறவுத்துறை துணை அமைச்சராகவும், பின்னர் பிரதமர் ஜவஹர்லால் நேருவின் அமைச்சகத்தில் வேலைகள், வீட்டுவசதி மற்றும் வழங்கல் துறை அமைச்சகத்தின் துணை அமைச்சராகவும் இருந்தார். இவர் லண்டன் ஸ்கூல் ஆஃப் எகனாமிக்ஸ் அண்ட் பொலிடிகல் சயின்ஸில் படித்து சாந்திநிகேதனில் இரவீந்திரநாத் தாகூரின் தலைமைச் செயலாளராகப் பணியாற்றினார். இவரும் இவரின் மனைவி ராணி சந்தாவும் (1912-1997) அவரது வாழ்க்கையின் கடைசி பதின்ம ஆண்டுகளில் இரவீந்திரநாத் தாகூரின் நெருங்கிய தோழமைகளாக இருந்தனர். இராணி சந்தா அந்த காலத்தின் சில அழகான நினைவுகளை வங்காள வாசகர்களுக்கு பரிசளித்தார். இவர்களுக்கு அபிஜித் சந்தா என்ற ஒரு மகன் இருந்தார். அவர்கள் இறுதியில் சாந்திநிகேதனில் குடியேறினர்.

## மேற்கோள்கள்

பகுப்பு:1976 இறப்புகள்
பகுப்பு:1906 பிறப்புகள்
பகுப்பு:4வது மக்களவை உறுப்பினர்கள்
பகுப்பு:2ஆவது மக்களவை உறுப்பினர்கள்
பகுப்பு:1ஆவது மக்களவை உறுப்பினர்கள்
கடங்கா தொலைக்காட்சி கோபுரம்

**கடங்கா தொலைக்காட்சி கோபுரம்** (*Katanga TV Tower*) இந்தியாவின் மத்தியப் பிரதேச மாநிலத்தைச் சேர்ந்த சபல்பூர் நகரத்தில் அமைந்துள்ளது. எஃகு மற்றும் கற்காரை கட்டுமானத்தால் இக்கோபுரம் கட்டப்பட்டுள்ளது. 1992 ஆம் ஆண்டு  மாவட்டத்திற்கான முக்கிய தகவல் தொடர்பு சமிக்ஞை ஒளிபரப்பு வசதிக்காக இக்கோபுரம் கட்டப்பட்டு பின்னர் திறக்கப்பட்டது. நாட்டின் மிக உயரமான கோபுரங்களில் ஒன்றாகவும் இது கருதப்படுகிறது. இக்கோபுரத்தின் உயரம் 225 மீட்டர் அல்லது 738 அடியாகும். இந்தியாவில் 16 ஆவது மிக உயர்ந்த கட்டிடம் என்ற தரவரிசையில் கடங்கா தொலைக்காட்சி கோபுரம் இடம்பெற்றுள்ளது. 
## மேற்கோள்கள்

பகுப்பு:ஜபல்பூர் மாவட்டம்
பகுப்பு:தொலைத்தொடர்பு கோபுரங்கள்
பகுப்பு:மத்தியப் பிரதேசம்
பனீர் மட்டர்

**பனீர்** **மட்டர்** (*Mattar paneer*)(  ), என்பது **பன்னீர் மட்டர்,** **பனீர் மட்டீர்** எனவும் அழைக்கப்படுகிறது. இது வட இந்திய உணவு ஆகும். பஞ்சாபிய உணவு முறையில் முக்கியமான இந்த உணவு பட்டாணி, பனீர், தக்காளி சார்ந்த சாஸ், கரம் மசாலா சேர்த்து தயார் செய்யப்படுகிறது.

பனீர் மட்டர் பெரும்பாலும் அரிசிச் சோறு மற்றும் இந்திய வகை ரோட்டியுடன் பரிமாறப்படுகிறது. இந்திய ரோட்டியானது நான், பராத்தா, பூரி அல்லது ரொட்டி என இடத்திற்கு தக்கவாறு அழைக்கப்படுகிறது. உருளைக்கிழங்கு (ஆலு), சோளம், தயிர் அல்லது களிம்பு போன்ற பல்வேறு பொருட்கள் சேர்க்கப்பட்டுத் தயாரிக்கப்படுகிறது.

## படங்கள்

படிமம்:08 mutter paneer (3357760253).jpg|
படிமம்:Matar paneer.jpg|
படிமம்:Matar Paneer.JPG|
படிமம்:Matar Panir mit Chapati - Mutter Paneer with chapati.jpg|


## மேற்கோள்கள்

பகுப்பு:பஞ்சாபி உணவு வகைகள்
பகுப்பு:வட இந்திய உணவு வகைகள்
அக்பர் அகமது

**அக்பர் அகமது** (*Akbar Ahmad*) (பிறப்பு 30 ஜூன் 1948) ஒரு இந்திய அரசியல்வாதி மற்றும் இந்தியாவின் உத்தரபிரதேச மாநிலத்தில் அசம்கர் தொகுதியில் இருந்து 12 வது மக்களவையில் (1998-99) உறுப்பினராக இருந்தார்.

## வாழ்க்கை மற்றும் தொழில்
அக்பர் அகமது தனது பள்ளிப்படிப்பை தி டூன் பள்ளியில் முடித்தார், பின்னர் கேனிங் கல்லூரிக்குச் சென்றார். இவர் 1980 ஆம் ஆண்டில் உத்தரபிரதேச சட்டமன்ற உறுப்பினராக ஹால்ட்வானியில் இருந்து இந்திரா காங்கிரஸ் உறுப்பினராகத் தேர்ந்தெடுக்கப்பட்டார். இவர் சஞ்சய் காந்தியின் நண்பர் மற்றும் இவரது வட்டத்தில் 'டம்பி' என்று அறியப்பட்டார். 1980 ஆம் ஆண்டில் சஞ்சய் காந்தியின் மரணத்திற்குப் பிறகு இராஜீவ் காந்தி மற்றும் மேனகா காந்தியின் பிரிவுகளுக்கு இடையே போட்டி வளர்ந்தபோது, இந்திரா காந்தி மேனகா முகாமில் இருந்த அக்பர் அகமதுவை காங்கிரசிலிருந்து 1982 ஆம் ஆண்டில் இடைநீக்கம் செய்தார். மேனகா காந்தி 1982 ஆம் ஆண்டில் சஞ்சய் விசர் மஞ்சை தொடங்கியபோது, அக்பர் அகமதுவை அதன் ஒருங்கிணைப்பாளராக நியமித்தார்.

அக்பர் அகமது 1998 ஆம் ஆண்டில் 12 வது மக்களவைக்கு அஜம்கார் தொகுதியில் இருந்து பகுஜன் சமாஜ் கட்சியின் சார்பில் போட்டியிட தேர்ந்தெடுக்கப்பட்டார்.

இவர் நடிகர் நைனா பால்சவரின் இரண்டாவது கணவர்.

## மேற்கோள்கள்

பகுப்பு:உத்தரப் பிரதேசத்தைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:14வது மக்களவை உறுப்பினர்கள்
பகுப்பு:1948 பிறப்புகள்
பகுப்பு:வாழும் மக்கள்
பகுப்பு:12வது மக்களவை உறுப்பினர்கள்
பகுப்பு:இந்திய முஸ்லிம்கள்
மகுந்து பிகாரி லால்

**மகுந்து பிகாரி லால் சகாப்பு**  (*Makund Bihari Lal Sahab*) இந்தியாவைச் சேர்ந்த ஒரு விலங்கியல் நிபுணராவார். 1907 ஆம் ஆண்டு சனவரி மாதம் 31 ஆம் தேதியன்று இவர் பிறந்தார். 
ராதாசோமி ஆன்மீக நிறுவனத்தின் ஏழாவது மதிப்பிற்குரிய தலைவராக இவர் கருதப்படுகிறார். ஆக்ராவிலுள்ள தயால்பாக்கில் மகுந்து பிகாரி லால் வசித்து வந்தார். விலங்கியல் துறையில் ஒரு பேராசிரியராகப் பணியாற்றினார்  பின்னர் 1968-1971 ஆம் ஆண்டுகளில் லக்னோ பல்கலைக்கழகத்தின் துணைவேந்தராகவும் பணியாற்றினார்.  மேலும் மகுந்து பிகாரி லால்  தயால்பாக் கல்வி நிறுவனத்தின் நிறுவன  இயக்குனராகவும் அதன் கல்விக் கொள்கையின் முதன்மை வடிவமைப்பாளராகவும் இருந்தார்.

1942 ஆம் ஆண்டில் மகுந்து பிகாரி லால்  இந்திய அறிவியல் கல்விக் கழகத்தின் உறுப்பினராகத் தேர்ந்தெடுக்கப்பட்டார்.  1962 ஆம் ஆண்டில் இவர் இந்திய தேசிய அறிவியல் கல்விக் கழகத்தின் உறுப்பினராகவும் தேர்ந்தெடுக்கப்பட்டார் 

## கல்வி
பிகாரிலால் சகாப் லக்னோ பல்கலைக்கழகத்தில் விலங்கியல் துறையில் இளநிலை  மற்றும் முதுநிலைப் பட்டங்கள் பெறுவதற்கு முன்பு சிதபூர் அரசு உயர்நிலைப்பள்ளி மற்றும் லக்னோவின் கிறித்துவ இடைநிலைக் கல்லூரியில் பயின்றார். இவரது ஆராய்ச்சி பணிகளுக்காக இவருக்கு அறிவியல் முனைவர் விருதை  எடின்பர்க் பல்கலைக்கழகம் வழங்கிச் சிறப்பித்தது.    "பறவைகளின்  தட்டைப்புழு ஒட்டுண்ணிகள்" என்ற தலைப்பில் இவரது ஆய்வுக்கட்டுரை இருந்தது.

## மேற்கோள்கள்


பகுப்பு:2002 இறப்புகள்
பகுப்பு:1907 பிறப்புகள்
பகுப்பு:விலங்கியலாளர்கள்
நீரஜ் சோப்ரா

**நீரஜ் சோப்ரா** (*Neeraj Chopra*, ; பிறப்பு: 24 திசம்பர் 1997) என்பவர் இந்திய ஈட்டி எறிதல் வீரரும், இந்தியத் தரைப்படையின் இளநிலை அதிகாரியும் ஆவார். இவர் இளையோருக்கான உலக வாகைத் தடகளப் போட்டிகளில் வெற்றியடைந்த முதலாவது இந்திய வீரரும், ஒலிம்பிக் தடகளப் போட்டிகளில் தங்கப் பதக்கம் பெற்ற முதலாவது இந்தியரும் ஆவார்.

2016 ஆம் ஆண்டில் 20 வயதிற்குக் குறைவானோருக்கான உலக வாகையாளர் போட்டிகளில் ஈட்டி எறிதல் போட்டியில் 86.48 மீ தூரம் எறிந்து இளையோருக்கான உலக சாதனையை ஏற்படுத்தினார். 2018 ஆசிய விளையாட்டுப் போட்டிகளில் தொடக்க விழாவில் சோப்ரா இந்தியாவுக்கான கொடி ஏந்துவதற்காகத் தேர்ந்தெடுக்கப்பட்டார், இது அவரது முதலாவது ஆசிய விளையாட்டுப் போட்டியாகும். 2018 ஆசிய விளையாட்டுப் போட்டிகளில் 88.06 மீ தூரம் ஈட்டி எறிந்து இந்தியாவுக்காகத் தங்கப் பதக்கம் பெற்றார். 2018 காமன்வெல்த் விளையாட்டுப் போட்டிகளில் தங்கப் பதக்கம் வென்றார். 2021 ஆம் ஆண்டில் தோக்கியோவில் நடைபெற்ற 2020 ஒலிம்பிக் போட்டிகளில் சோப்ரா 87.58 மீ தூரம் ஈட்டி எறிந்து தங்கப் பதக்கம் பெற்றார்.

நீரஜ் சோப்ரா ஒலிம்பிக் போட்டிகளில் தனிநபர் தங்கப் பதக்கம் வென்ற இரண்டு இந்தியர்களில் ஒருவர், அத்துடன் ஒரு தனிநபர் நிகழ்வில் இளையோருக்கான தங்கம் வென்ற இந்தியர், மற்றும் ஒலிம்பிக் அறிமுகத்தில் தங்கம் வென்ற முதலாவது இந்திய வீரர், ஒலிம்பிக் தங்கம் வென்ற மிக இளைய இந்திய வீரர் ஆகிய பெருமைகளைப் பெற்றார்.

## 2020 டோக்கியோ ஒலிம்பிக் போட்டியில்
இவர் 2020 டோக்கியோ ஒலிம்பிக்கில் ஈட்டி எறிதல் விளையாட்டில், 7 ஆகத்து 2021 அன்று 87.58 மீட்டர் நீளத்திற்கு ஈட்டி எறிந்து தங்கப் பதக்கம் வென்றார்.

## 2022 உலக தடகள போட்டியில்
ஐக்கிய அமெரிக்காவின் யூஜின் நகரத்தில் நடைபெற்ற 2022 [உலக_தடகள_போட்டிகள்|[உலக தடகள போட்டிகளில்]] 88.13 மீ தூரம் ஈட்டி எறிந்து வெள்ளிப்பதக்கத்தை வென்றார். இதன் மூலம் உலக தடகள போட்டிகளில் பதக்கம் வெல்லும் இரண்டாவது வீரர் என்ற பெருமையை நீரஜ் சோப்ரா அடைத்தார். இதற்கு முன் 2003 ஆம் ஆண்டு அஞ்சு பாபி ஜார்ஜ் பாரீசில் நடைபெற்ற உலக தடகள போட்டிகளில் வெண்கலம் வென்றிருந்தார்.

## இதனையும் காண்க
* 2020 கோடைக்கால ஒலிம்பிக் போட்டிகளில் இந்தியா

## மேற்கோள்கள்

பகுப்பு:1997 பிறப்புகள்
பகுப்பு:வாழும் மக்கள்
பகுப்பு:அரியானா நபர்கள்
பகுப்பு:இந்தியத் தடகள வீரர்கள்
பகுப்பு:இந்திய ஒலிம்பிக் தடகள வீரர்கள்
பகுப்பு:இந்திய ஒலிம்பிக் வீரர்கள்
பகுப்பு:அருச்சுனா விருது பெற்றவர்கள்
பகுப்பு:ஒலிம்பிக் போட்டியாளர்கள்
பகுப்பு:ஒலிம்பிக் தங்கப் பதக்கம் பெற்றவர்கள்
பகுப்பு:இந்தியப் படைத்துறையினர்
பகுப்பு:பொதுநலவாய விளையாட்டுக்களில் தங்க பதக்கம் வென்ற இந்தியர்கள்
பூம்பட்டா

**பூம்பட்டா**  (*Poompatta*) என்பது ஓர் மலையாள வரைகலை பத்திரிகையாகும். இது 1964இல் வெளிவரத் தொடங்கியது. இது ஆரம்பத்தில் பி. ஏ. வாரியர் என்பவருக்கும் பின்னர் பை அன்ட் பை நிறுவனத்திற்கும் சொந்தமானது.

பூம்பட்டா "மலையாளத்தில் முன்னோடி குழந்தைகள் இதழ்களில் ஒன்றாக" கருதப்படுகிறது. என். எம். மோகன் (1978-82), ஆர்.கோபாலகிருஷ்ணன் (1982-1986) போன்ற பிரபல மலையாள குழந்தைகள் எழுத்தாளர்கள் 1980களில் பத்திரிகையின் ஆசிரியர்களாக பணியாற்றினர். 1980களின் நடுப்பகுதியில் பலராமன் இதழின் எழுச்சிக்கு முன், இது மலையாள வரைகலை பத்திரிகைகளில் முக்கிய இடத்திலிருந்தது. இப்போது பத்திரிகை சூரியபிரபா பதிப்பகத்தால் திருச்சூரிலிருந்து வெளியிடப்படுகிறது. 

## மேற்கோள்கள்

பகுப்பு:கேரளத்தில் ஊடகங்கள்
பலராமன் (யானை)

**பலராமன்** (*Balarama*) (பிறப்பு 1958கள்) என்பது உலகப் புகழ்பெற்ற மைசூர் தசரா ஊர்வலத்தின் முன்னணியில் செல்லும் யானையாகும். 1999 - 2011க்குமிடையில் தசரா கொண்டாட்டங்களின் 10வது நாளில் பதின்மூன்று முறை 750 கிலோ எடை கொண்ட தங்க அம்பாரியில் சாமுண்டிசுவரி தெய்வத்தின்  சிலையை சுமந்து சென்ற போது அனைவரின் கவனத்தையும் ஈர்த்தது.

## வரலாறு
பலராமன் 1987இல் கர்நாடகாவின் குடகு பகுதியில் உள்ள சோமவாரபேட்டை அருகே உள்ள கட்டெபுரா வனப்பகுதியில் பிடிபட்டது. இது1994 ஆம் ஆண்டு முதல் தசரா ஊர்வலத்தில் தங்க அம்பாரியை எடுத்துச் சென்றது. 

தசராக் கொண்டாட்டங்களின் கடைசி நாளில் இது தங்க அம்பாரியில் தெய்வத்தின் சிலையை சுமந்து கொண்டு துரோணர் என்ற யானைக்குப் பின் வந்தது.

## மேற்கோள்கள்

## வெளியிணைப்புகள்

*Balarama: A Royal Elephant, Ted & Besty Lewin, Lee & Low Books, 2009-08-01, .
*Colour photo and news article
*News article form Mysoresamachar
*Deccan Herald
*Udayavaani
பகுப்பு:Articles with 'species' microformats
பகுப்பு:இந்தியாவில் தனிப்பட்ட யானைகள்
முகுல் சர்மா

**முகுல் சர்மா**  (*Mukul Sharma*) இந்தியாவைச் சேர்ந்த ஓர் எழுத்தாளராவார். புது தில்லியைச் சேர்ந்த இவர் பத்திரிகையாளராக பல்வேறு செய்தித்தாள்கள் மற்றும் பத்திரிகைககளில் எழுதியுள்ளார். அறிவியலில் இருந்து திரைப்படங்கள் வரை  மாறுபட்ட துறைகள் பற்றிய  கட்டுரைகளையும் கதைகளையும் எழுதினார். இவரது சில சிறுகதைகள் திரைப்படங்களாகவும் எடுக்கப்பட்டன. சர்மா சில திரைப்படங்களில்  நடித்தார்.

## வாழ்க்கைக் குறிப்பு
சர்மா ஒரு இராணுவ அதிகாரியின் குடும்பத்தில் பிறந்தார். இந்தியா முழுவதும் பல்வேறு இடங்களில் ஆறு பள்ளிகளில் படித்தார். கொல்கத்தாவில் உள்ள ஆசுதோசு கல்லூரியில் ஆங்கில இலக்கியத்தில் பட்டம் பெற்றார்.

படிப்பை முடித்த பிறகு சர்மா  அறிவியலில் ஆர்வம் வளர்த்தார்.  பல்வேறு செய்தித்தாள்கள் மற்றும் பத்திரிகைகளுக்கான அறிவியல் முதல்  திரைப்படங்கள் வரையிலான  மாறுபடும் துறைகள் தொடர்பான  கட்டுரைகளை எழுதத் தொடங்கினார்.  1986 ஆம் ஆண்டு மும்பைக்குச் சென்று *சயின்சு டுடே என்ற பத்திரிகையின் ஆசிரியராகப் பணியாற்றினார்.* சர்மா *மைண்ட்சுபோர்ட்* என்ற நெடுந்தொடர் ஒன்றை  எழுதினார். இத்தொடர் முதலில் *[[தி இல்லசுடிரேட்டட் வீக்லி ஆப் இந்தியா|தி இல்லசுட்ரேட்டட் வீக்லி ஆஃப் இந்தியா என்ற  இதழிலும்]]* பின்னர் *தி சண்டே* டைம்சு என்ற இதழிலும் வெளிவந்தது. 25 ஆன்டுகளாக வெளியிடப்பட்ட இந்நெடுந்தொடர் 2007 ஆம் ஆண்டு ஆகத்து மாதம் 5  அன்று முடிவடைந்தது. சர்மா அறிவியல் புனைகதைகளையும்   இயற்கைக்கு அப்பாற்பட்ட மீயியற்கை புனைகதைகளையும் எழுதினார்.

தனது முதல் மனைவி அபர்ணா சென்னின் 1981 ஆம் ஆண்டுத் திரைப்படமான 36 சவுரிங்கி லேன் படத்தில் சிறிய வேடத்தில்  தோன்றினார். 1984 ஆம் ஆண்டில் சென்னின்  திரைப்படமான *பரம*  என்ற படத்தில் நடிகராக அறிமுகமானார். இத்திரைப் படத்தில்  ராகுல் என்ற இளம் புகைப்படக் கலைஞராக சர்மா நடித்தார்.

சர்மாவின் பல சிறுகதைகள் திரைப்படங்களாக எடுக்கப்பட்டன. 2013 ஆம் ஆண்டு வெளியான  மீயியற்கை திகில் படமான *[[ஏக் தி தாயன்|ஏக் தி தயான்]] என்ற திரைப்படம்  சர்மாவின் மொபியசு டிரிப்சு என்ற சிறுகதையை தழுவி  எடுக்கப்பட்ட படமாகும். இவரின் மகள் [[கொன்கனா சென் ஷர்மா|கொங்கோனா சென் சர்மா]] இத்திரைப்படத்தில் நடித்திருந்தார். [[விசால் பரத்வாஜ்|விசால் பரத்வாச்சு இணைத் தயாரிப்பாளராக இத்திரைப்படத்தில் பணியாற்றினார்.]]  இதைத் தவிர பரத்வாச்சு மேலும் இரண்டு படங்களை தயாரித்தார்: *கனவு வரிசை என்ற  திரைப்படத்தில்*  ஒரு பெண் விழித்திருக்க வேண்டும் என்று கனவு காண்கிறாள் ஆனால் எழுந்திருக்கவில்லை என்பது போன்ற ஒரு கதையாகும்.  அதே போல் *கோசுட்சு என்ற திரைப்படம்* ஒரு கொலை மர்மம் சார்ந்த திரைப்படமாக அமைந்திருந்தது. கொங்கோனா சென் சர்மா இயக்கிய 2016 ஆம் ஆண்டு திரைப்படம் *எ டெத் இன் தி குஞ்ச்'' என்ற திரைப்படமும் சர்மாவின்  சிறுகதையை அடிப்படையாகக் கொண்டதாகும்.  மெக்லசுகிச்கஞ்சு என்ற சிறிய கிராமத்திற்கு  வருகை தந்தபோது நடந்த  ஒரு சம்பவத்தை அடிப்படையாகக் கொண்டதாகும்.

சர்மா 1 மார்ச் 2019 அன்று புது தில்லியில் இறந்தார்.

## தனிப்பட்ட வாழ்க்கை
சர்மா அபர்ணா சென் என்பவரை மணந்தார். இவர்களுக்கு  கமலினி சாட்டர்சி மற்றும் கொங்கோனா சென் சர்மா என்ற இரண்டு மகள்கள் இருந்தனர். பின்னர் இவர்கள் விவாகரத்து செய்து கொண்டனர். சர்மா இரண்டாவதாக பினிதாவை மணந்து கொண்டார்.

## மேற்கோள்கள்

## புற இணைப்புகள்
* Mukul Sharma at IMDb

பகுப்பு:இந்திய ஊடகவியலாளர்கள்
பகுப்பு:மும்பையைச் சேர்ந்தவர்கள்
பகுப்பு:2019 இறப்புகள்
பகுப்பு:இந்திய எழுத்தாளர்கள்
பித்தாம்புரா தொலைக்காட்சி கோபுரம்

**பித்தாம்புரா தொலைக்காட்சி கோபுரம்** (*Pitampura TV Tower*) என்பது  உயரமுடைய பெரிய தொலைக்காட்சி கோபுரம் ஆகும். இது இந்தியாவின் தில்லி மாநகரில் பித்தாம்புராவில் 1988ஆம் ஆண்டு கட்டப்பட்டது. இதில் சுற்றுப்பகுதிகளைக் காணக்கூடிய காட்சியிடம் ஒன்றும் உள்ளது.

திலி ஹாத், பித்தாம்புரா தொலைக்காட்சி கோபுரத்திற்கு அருகில் அமைந்துள்ளது. இந்த கோபுரத்தை அண்ணல் அம்பேத்கர் தொலைக்காட்சிக் கோபுரமாக 10 ஏப்ரல் 1992இல் தகவல் மற்றும் ஒளிபரப்பு இணை அமைச்சர் அஜீத் குமார் பஞ்சாவால் நாட்டிற்கு அர்ப்பணிக்கப்பட்டது.

## வரலாறு
இந்த தொலைக்காட்சி கோபுரம் 1988இல் புதுடெல்லியின் மிகப்பெரிய வணிக மாவட்டத்தில் கட்டப்பட்டது. பித்தாம்புராவில் உள்ள நேதாஜி சுபாசு இடம் தில்லி மக்களின் முக்கிய உள்ளூர் சுற்றுலாத் தலங்களில் ஒன்றாகும். தில்லியின் இரண்டாவது *திலி ஹாத்*, எனும் பாரம்பரிய உணவு மற்றும் கைவினைப் பஜார், டெல்லி சுற்றுலா மற்றும் போக்குவரத்து மேம்பாட்டுக் கழகத்தால் பிதாம்புராவில் உருவாக்கப்பட்டுள்ளது. இது இந்த தொலைக்காட்சி கோபுரத்திற்கு அருகில் 7.2 ஹெக்டேர் பரப்பளவில் ஏப்ரல் 2008இல் நிறுவப்பட்டு. இதன் அருகில் பிதாம்புரா விளையாட்டு வளாகமும் உள்ளது.
thumb|பித்தாம்புரா தொலைக்காட்சி கோபுரம்
thumb|பித்தாம்புரா டிவி கோபுரம்
அக்டோபர் 2010இல், இந்திய இராணுவ விண்வீழ் விளையாட்டு குழுவின் அதிகாரி சத்யேந்திர வர்மா 235 மீட்டர் உயரமுள்ள கோபுரத்திலிருந்து வெள்ளிக்கிழமை குதித்து இந்தியாவின் முதல் *விண்வீழ்வினை* வெற்றிகரமாக நிகழ்த்தினார். 5 ஜனவரி 2013 அன்று 200மீ உயரத்தில் கோபுரத்திற்குள் இரவு 10:30 மணியளவில் தீ விபத்து ஏற்பட்டது மற்றும் இதைக் 15 தீயணைப்பு வீரர்கள் கொண்ட குழு கட்டுப்படுத்தியது.

## பொது அணுகல்
பாதுகாப்பு காரணங்களுக்காக, இக்கோபுரத்தினைப் பொதுமக்கள் காண அனுமதியில்லை.

## அணுகல்
இது தில்லி மெட்ரோவின் தில்ஷாத்-ரித்தலா மெட்ரோ பாதையின் நேதாஜி சுபாஷ் மெட்ரோ நிலையத்தின் அருகே அமைந்துள்ளது. இந்த கோபுரத்திற்கு பித்தாம்புரா பகுதி மற்றும் புது தில்லியின் பித்தாம்புரா திலி ஹாத் அருகில் இருப்பதால் பித்தாம்புரா தொலைக்காட்சி கோபுரம் எனப் பெயரிடப்பட்டது. இது ஸ்ரீகுரு கோவிந்த் சிங் வணிகவியல் கல்லூரிக்கு எதிரே அமைந்துள்ளது.

## மேலும் படிக்க

* எச்சு. ஆர். விசுவநாத்து: *புது தில்லியில் உள்ள தொலைக்காட்சி கோபுரம்  உயரத்தில் சுழலும் உணவகத்துடன் (இந்தியா).* இல்: IABSE கட்டமைப்புகள் C-50/89, ஆகத்து 1989, , எஸ். 50-51. (இங்கே இணையத்தில்)

## மேற்கோள்கள்
 


பகுப்பு:அம்பேத்கர்
பகுப்பு:வடக்கு தில்லி மாவட்டம்
பகுப்பு:தில்லியில் உள்ள கட்டிடங்கள்
பகுப்பு:தொலைத்தொடர்பு கோபுரங்கள்
முரெக்சு திராபா

**முரெக்சு திராபா** (*Murex trapa*), என்பது அரிய-முள் முரெக்சு என அறியப்படுகிறது. இது பெருங்கடல் வயிற்றுக்காலி மெல்லுடலி தொகுதியில் முரிசிடே குடும்பத்தினைச் சார்ந்த பாறை நத்தை ஆகும்.

## பரவல்
இந்த இனம் மடகாசுகர் மற்றும் மஸ்கரேன் தீவுகள், தென்கிழக்கு இந்தியா, இலங்கை மற்றும் அந்தமான் கடல் முதல் தெற்கு இந்தோனேசியா, பிலிப்பீன்சு, தைவான் மற்றும் தெற்கு ஜப்பான் வரை பரவலாகக் காணப்படுகின்றது.

## வாழிடம்
அடிமட்ட உயிரியான *முரெக்சு திராப்பா*, மணல் வாழ்விடங்களில் காணப்படுகிறது.
[இடது|thumb|240x240px| ''[மொரிசியசு முரெக்சு திராபா* ஓடு, மியூசியோ சிவிகோ டி ஸ்டோரியா நேச்சுரே டி மிலானோவில் காட்சிக்கு வைக்கப்பட்டுள்ளது]]

== விளக்கம் ==
*முரெக்சு* ஓடு  நீளமும்  விட்டமும் கொண்டது.

நடுத்தர அளவில் இரு முனை ஒடுங்கிய அல்லது குவிந்த வடிவிலானவை. பெரிய முள்ளுடன் சுழல் முகடுகளைக் கொண்டது. ஓட்டின் மேற்பரப்பு பொதுவாக வெளிர் பழுப்பு அல்லது நீல-சாம்பல் நிறத்தில் முள்ளில் மஞ்சள்-பழுப்பு நிறமுடையனவாக இருக்கும். உடலில் சுழல், மூன்று சுழல் மாறுபாடுகளைக் கொண்டுள்ளது. விழிவில்லைத் துளை, வெண்ணிற உட்புற விளிம்புடன் ஆழ்ந்த சிவப்பு-பழுப்பு நிறத்தில் இருக்கும். வெளிப்புற உதட்டுத் துளை கிரானுலேட்டட்ம் ஆகும். சிபோலால் கால்வாய் நேராகவும் மிதமான நீளமானது (சுமார் 13–47 மிமீ) மூன்று முதல் நான்கு குறுகிய முள்ளெலும்புகள் சைபோனல் கால்வாயின் அடிப்பகுதியில் மட்டுப்படுத்தப்பட்டுள்ளன.

== உயிரியல் ==
அரிய-முள்ளெலும்பு முரெக்சு சுறுசுறுப்பாக வேட்டையாடும் விலங்காகும். இவை முக்கியமாக மற்ற [[மெல்லுடலிகள்]] மற்றும் [[கொட்டலசு|சுருள்காலிகளை]] உணவாக உண்ணுகிறது.

== மேற்கோள்கள் ==
[[படிமம்:Murex_trapa.jpg|வலது|thumb|240x240px| *முரெக்சு திராபா'' ஓடு துளை காட்சி]]

 
## நூல் விளக்கம்
*Cornelis Swennen, Robert Moolenbeek, N. Ruttanadakul - Molluscs of the Southern Gulf of Thailand
*F. Pinn - Sea Snails of Pondicherry
*G.E.Radwin - Murex Shells of the World: An Illustrated Guide to the Muricidae
*Houart R. (2014). Living Muricidae of the world. Muricinae. Murex, Promurex, Haustellum, Bolinus, Vokesimurex and Siratus. Harxheim: ConchBooks. 197 pp.
*Hsi-Jen Tao - Shells of Taiwan Illustrated in Colour
*Ngoc-Thach Nguyên - Shells of Vietnam
*R. Raviche lvan, T. Anandaraj and S. Ramu LENGTH –WEIGHT  RELATIONSHIP  of Murex  trapa and Meretrix meretrix FROM MUTHUPET  COASTAL  WATERS  IN TAMILNADU,  INDIA.
*R. Tucker Abbot - Seashells of South East Asia
* Ng, T. (2015). Hong Kong Checklist of Marine Species.

பகுப்பு:மெல்லுடலிகள்
இ. க. நி. கட்டபொம்மன்

**இ. க. நி. கட்டபொம்மன்** (*INS Kattabomman*) என்பது தமிழ்நாட்டின் திருநெல்வேலி அருகே விசயநாராயணத்தில் அமைந்துள்ள இந்திய கடற்படையின் மிகக் குறைந்த அதிர்வெண் தொலைத் தொடர்பு வசதியின் பெயராகும். இந்த வசதி 3,000 ஏக்கர் பரப்பில் வசதி 13 அலைக் கம்பங்களை கொண்டதாகும். இவை மத்திய அலைக் கம்பத்தினைச் சுற்றி இரண்டு வளையங்களாக அமைக்கப்பட்டுள்ளன. மத்திய அலைக் கம்பத்தின் உயரம் 301 மீட்டர் ஆகும். உள் வளையத்தில் உள்ள கம்பங்கள் 276.4 மீட்டர் உயரமாகவும், வெளிப்புற வளையத்தில் இவை 227.4 மீட்டர் உயரமாகவும் அமைக்கப்பட்டுள்ளன.

மேலும் இரண்டு குடை வடிவிலான வானலை வாங்கிகள் 471 மீட்டர் உயரமுடைய தாங்கிகளில் பொருத்தப்பட்டுள்ளன. இது இந்தியாவின் மிக உயரமான கட்டமைப்பாகும். மேலும் உலகின் மிக உயரமான இராணுவ தொழில்நுட்பக் கட்டமைப்பாகும். இதன் மூலம் குறைந்த அதிர்வெண் தொடர்பு வசதி இந்தியாவில் 2014இல் செயல்படத் துவங்கியது.

## வரலாறு
இடது|thumb| இ. க. நி. கட்டபொம்மனில் உள்ள வானலை வாங்கிகளில் ஒன்று.
இ. க. நி. கட்டபொம்மனின் வளர்ச்சி மற்றும் கட்டுமானம் 1984இல் *வானளாவிய திட்டம்* என இந்திய மதிப்பில் ரூபாய் 122 கோடி திட்ட மதிப்பீட்டில் ஆரம்பிக்கப்பட்டது. இத்திட்டத்தினை 20 அக்டோபர் 1990 அன்று இந்தியக் குடியரசுத் தலைவர் ரா. வெங்கட்ராமன் துவக்கிவைத்தார். இந்திய விடுதலை இயக்கத்தின் போது ஆங்கிலேயர்களால் கொல்லப்பட்ட மன்னர் கட்டபொம்மனின் நினைவாகப் பெயரிடப்பட்டது.

இத்தளம் செயல்பாட்டிற்கு வந்த பின்னர், மிகக் குறைந்த அதிர்வெண் தொடர்புத் திறனை உருவாக்கிய உலகின் ஏழாவது நாடாக இந்தியா ஆனது.

## மேலும் வளர்ச்சி
### மிகக் குறைந்த அதிர்வெண் மேம்படுத்தல்கள்
31 ஜூலை 2014 அன்று, இ. க. நி. கட்டபொம்மனில் ஒரு மிகக் குறைந்த அதிர்வெண் வசதி நிறுவப்பட்டது. இதில் மேம்படுத்தல் கட்டுப்பாட்டு இடைமுகம் எண்ணிம மயமாக்கப்பட்டது.

### மிகவும் குறைந்த அதிர்வெண் வசதி
மிகக் குறைந்த அதிர்வெண் வசதிக்கு அருகில் மிகவும் குறைந்த அதிர்வெண் தொடர்பு வசதியும் உள்ளது. இதன் கட்டுமானம் மார்ச் 2012இல் தொடங்கியது. அணுசக்தி கட்டளை ஆணையம் அரிஹந்த் வகுப்பு நீர்மூழ்கிக் கப்பல்களுடன் தொடர்பு கொள்ள இந்த வசதி பயன்படுத்தப்படுகிறது.

உருசியாவுக்குப் பிறகு மிகக் குறைந்த அதிர்வெண் வசதியுடன் செயல்படும் இரண்டாவது நாடு இந்தியா ஆகும். இந்த வசதியினை அமெரிக்கா 2004இல் பயன்படுத்துவதை நிறுத்தியது. இதுபோன்ற மற்றொரு வசதி தமகுண்டம் காப்பு வனத்தில் அமைக்க முன்மொழியப்பட்டுள்ளது.

## இதையும் பார்க்கவும்
; இந்தியக் கடற்படை
* இந்திய ஆயுதப்படைகள்
* இந்தியாவின் சிறப்புப் படைகள்

; பிற தலைப்புகள்
* இந்திய விமானப்படை நிலையங்களின் பட்டியல்
* வீரபாண்டிய கட்டபொம்மன்

## மேற்கோள்கள்


பகுப்பு:தொலைத்தொடர்பு கோபுரங்கள்
ஜொனாதன் பிரான்சன்

**ஜொனாதன் ஏர்ல் பிரான்சன்** (*Jonathan Franzen*) (பிறப்பு ஆகஸ்ட் 17, 1959) ஓர் அமெரிக்க புதின எழுத்தாளரும், கட்டுரையாளரும் ஆவார். இவரது 2001 புதினமான *தி  கரெக்சன்ஸ்* ஒரு பரந்த, நையாண்டி குடும்ப நாடகம் ஆகும். இது பரவலான விமர்சனங்களைப் பெற்றது. இப்புத்தகத்துக்காக பிரான்சனுக்கு ஒரு தேசிய புத்தக விருது கிடைத்தது. புனைகதைக்கான புலிட்சர் பரிசின் இறுதிப் போட்டிக்கும், ஜேம்ஸ் டைட் பிளாக் நினைவு பரிசுக்கும், சர்வதேச டப்ளின் இலக்கிய விருதுக்கும் தேர்ந்தெடுக்கப்பட்டது. இவரது *பிரீடம்* (2010) என்ற புதினமும் இதே போன்ற பாராட்டுக்களைப் பெற்றது. மேலும், டைம் பத்திரிகையின் அட்டைப்படத்தில் "சிறந்த அமெரிக்க புதின எழுத்தாளர் " என்ற தலைப்பில் தோன்றினார்.

1994 ஆம் ஆண்டு முதல் *தி நியூயார்க்கர்* பத்திரிகையில் பிரான்சன் பங்களித்துள்ளார். இவரது 1996 "*ஹார்பரின்*", " *பெர்சான்ஸ் டு ட்ரீம்* கட்டுரைகள் சமகால இலக்கியத்தின் நிலையை வெளிபடுத்தியது. 2001 இல் *தி கரெக்சன்* என்ற நூலின் புத்தகக் கழகத் தேர்வு பேச்சு நிகழ்ச்சியில் ஓப்ரா வின்ஃப்ரேவுடன் மிகவும் பகிரங்கமான சண்டைக்கு வழிவகுத்தது. சமீபத்திய ஆண்டுகளில்,டுவிட்டர் போன்ற சமூக வலைப்பின்னல் சேவைகள் அனைத்திலும் தனது கருத்துக்களுக்காக பிரான்சன் அங்கீகரிக்கப்பட்டுள்ளார்.
## மேற்கோள்கள்

பகுப்பு:வாழும் மக்கள்
பகுப்பு:1959 பிறப்புகள்
அர்ச்சுனன் (யானை)

**அர்ச்சுனன்** (*Arjuna*) (பிறப்பு 1960கள்) ஒரு ஆசிய யானையாகும். இது 2012 முதல் 2019 வரை மைசூர் தசராவில் தங்க அம்பாரியை தாங்கிச் சென்ற முன்னணி யானையாக இருந்தது. இந்த யானைக்கு இந்து காவியமான மகாபாரதத்திலிருந்து பாண்டவ சகோதரர்களில் ஒருவரான அருச்சுனனின் பெயரிடப்பட்டது.

## மைசூர் தசரா
அர்ச்சுனன் 1968இல் கர்நாடகத்தின் மேற்குத் தொடர்ச்சி மலையில் உள்ள காகனகோட் காடுகளிலிருந்து பிடிபட்டது. பயிற்சிக்குப் பிறகு, 1990களில் மைசூரில் நடந்த தசரா திருவிழாவின் போது ஊர்வலங்களில் இது வழக்கமாக சென்றது. தசரா பண்டிகைக்கு முன்னதாக அப்போதைய தங்க அம்பாரியை சுமந்து சென்ற துரோணருக்கு உடல்நலக்குறைவு ஏற்பட்ட பிறகு, அர்ச்சுனன் 750 கிலோ எடையுள்ள தங்க அம்பாரியை சுமக்க ஆரம்பித்தது. இந்த அம்பாரியில் இந்து கடவுளான சாமுண்டீசுவரி சிலை வைக்கப்பட்டு ஊர்வலமாக எடுத்துச் செல்லப்படும்.

## விபத்து
1996ஆம் ஆண்டில், பகதூர் என்ற மற்றொரு தசரா யானையுடன், கரஞ்சி ஏரிக்கு குளிப்பதற்கு அழைத்துச் சென்றபோது பகதூர் யானையின் பாகன் அன்னையா என்பவர் மதம் பிடித்த அர்ச்சுனனால் இழுத்து கீழே தள்ளப்பட்டு மிதிக்கப்பட்டார். இது ஒரு விபத்து என்று அறிவிக்கப்பட்டது. ஆனால் அர்ச்சுனன் ஏற்கனவே மோசமான மனநிலையில் இருந்ததாக குற்றம் சாட்டப்பட்டு உடனடியாக  நாகர்ஹோளே தேசியப் பூங்காவில் தனிமை படுத்தப்பட்டது. பின்னர், தசரா முகாமிற்கு அழைத்து வரப்பட்டு, 2001இல் பலராமன் என்ற யானையுடன் ஊர்வலத்தில் சென்றது. 2012இல் விழாக்களுக்கான அம்பாரி சுமக்கும் யானையைத் தேர்ந்தெடுக்கும் போது, பலராமனை வென்று அர்ச்சுனன முன்னணி போட்டியாளரானது. அம்பாரி சுமக்கும் யானையாக இதன் தேர்வு அக்டோபர் 2012இல் அமைப்பாளர்களால் உறுதிப்படுத்தப்பட்டது. 

## ஓய்வு
அர்ச்சுனன் 2012 முதல் 2019 வரை தங்க அம்பாரியை எடுத்துச் சென்றது (7 ஆண்டுகள்). தற்போது 60 வயதிற்கு மேற்பட்ட யானைகளுக்கு ஓய்வு அளிப்பது குறித்த அரசாங்க உத்தரவின் பேரில் இது இப்பணியிலிருந்து விடுவிக்கப்பட்டது. இந்த யானைக்குப் பிறகு தங்க அம்பாரியை சுமக்கும் பொறுப்பினை  அபிமன்யு என்ற யானை பெற்றது.

## இதையும் பார்க்கவும்

* பலராமன்

## மேற்கோள்கள்

பகுப்பு:Articles with 'species' microformats
பகுப்பு:இந்தியாவில் தனிப்பட்ட யானைகள்
பகுப்பு:இந்தியப் பண்பாட்டில் யானைகள்
தேசிய கணித ஆண்டு

**தேசிய கணித ஆண்டு** (*National Mathematics Year*) இந்தியாவிலும் நைசீரியாவிலும் 2012 ஆம் ஆண்டை தேசிய கணித ஆண்டாக கொண்டாடினார்கள்.  இந்தியாவில் கணித மேதை சிறீனிவாச ராமானுசன்  1887 ஆம் ஆண்டு  டிசம்பர் மாதம் 22 ஆம் நாள் பிறந்தார். இவருடைய 125 ஆவது பிறந்த நாள் 2012 ஆம் ஆண்டு டிசம்பர் மாதம் 22 என்பதால் இந்தியாவில் அன்று கொண்டாடப்பட்டது.   நைசீரியாவில், கணிதப் படிப்பை ஊக்குவித்து பிரபலப்படுத்தும் அந்நாட்டு அரசின் முயற்சியின் ஒரு பகுதியாக 2012 ஆம் ஆண்டை  தேசிய கணித ஆண்டாக அவர்கள் கடைபிடித்தார்கள். 

## இந்தியாவில் தேசிய கணித ஆண்டு
பிப்ரவரி 26 அன்று சென்னை பல்கலைக்கழக நூற்றாண்டு விழா அரங்கில் நடைபெற்ற சீனிவாச ராமானுசனின் 125 வது பிறந்தநாளை முன்னிட்டு நடைபெற்ற தொடக்க விழாவின் போது இந்திய பிரதமர் மன்மோகன் சிங் 2012 ஆம் ஆண்டை தேசிய கணித ஆண்டாக அறிவிக்கும் முடிவை அறிவித்தார். 2012. டிசம்பர் 22 தேசிய கணித நாளாக 2012 ஆம் ஆண்டு முதல் கொண்டாடப்படும் என்றும் பிரதமர் அறிவித்தார்.

தேசிய கணித ஆண்டைக் கடைப்பிடிப்பதன் ஒரு பகுதியாக  திட்டங்களை வகுக்கவும் செயல்படுத்தவும்  ஓர் அமைப்புக்க்குழு உருவாக்கப்பட்டது. ராமானுசன் கணித சங்கத்தின் தலைவர் பேரசிரியர் எம்.எசு ரகுநாதன் அமைப்புக் குழுவின் தலைவராக நியமிக்கப்பட்டார். ராமானுசன் கணித சமூகத்தின் செயலாளராக இருந்த பேராசிரியர்  தினேசு சிங், அமைப்புக் குழுவின் செயலாளராக நியமிக்கப்பட்டார். கபில் சிபலுக்கான அமைச்சரைக் கொண்ட ஒரு தேசியக் குழு இவ்வமைப்புக்  குழுவின் செயல்பாடுகளை மேற்பார்வையிட்டது.

## நைசீரியாவில் தேசிய கணித ஆண்டு
நைசீரியாவில், தேசிய கணித ஆண்டு கொண்டாட்டத்தின் ஒரு பகுதியாக திட்டமிடப்பட்ட பல்வேறு நடவடிக்கைகள் கணிதம்: மாற்றத்திற்கான  ஒரு திறவுகோல்  என்பதை மையமாகக் கொண்டிருந்தது.  நிகழ்வுகள் 2012 ஆம் ஆண்டு மார்ச்சு மாதம் முதல் தேதியன்று அபுசாவின் மூசா யர் அதுவா தோம் நகரில் நடந்த விழாவில் துவக்கப்பட்டது. கொண்டாட்டங்களின் ஒரு பகுதியாக தேசிய முக்கியத்துவம் வாய்ந்த 13 திட்டங்கள் திட்டமிடப்பட்டன.

## மேற்கோள்கள்

பகுப்பு:இந்தியாவின் சிறப்பு நாட்கள்
பகுப்பு:இராமானுசன்
பகுப்பு:இந்தியக் கணிதவியல்
பகுப்பு:இந்தியாவில் அறிவியலும் தொழினுட்பமும்
கொங்காடு குட்டிசங்கரன்

**கஜராஜன் கொங்காடு குட்டிசங்கரன்** (*Kongad Kuttisankaran*) (1962கள் - 26 ஜூலை 2020) என்பது கேரளாவின் பாலக்காடு, கொங்காட்டில் வாழ்ந்த ஒரு யானையாகும்.  கேரளாவில் 300 செமீ உயரத்திற்கு மேல் பிறந்த சில யானைகளில் இதுவும் ஒன்று.

குட்டிசங்கரன், நிலம்பூர் வனப்பகுதியில் பிறந்தது. மிக இளம் வயதிலேயே காட்டை விட்டு வெளியேற்றப்பட்டப் பிறகு, 1969இல் கொங்காடு திருமந்தம்குன்னு கோயிலுக்கு காணிக்கையாக வழங்கப்பட்டது. அத்யன் தம்புரான், இபாகுல சக்கரவர்த்தி , கஜராஜன் ஆகிய பட்டங்களை பெற்றுள்ளது. குட்டிசங்கரன் கேரள நாட்டுப்புறக் கதைகளில் மிகவும் பிரபலமான யானைகளில் ஒன்று. மதங்கசாஸ்திரத்தைச் சேர்ந்த நிபுணர்களின் கூற்றுப்படி, இந்த யானை 18 நகங்கள், நீளாமான தும்பிக்கை, நீண்ட வால், அழகான கண்களால் வகைப்படுத்தப்பட்டுள்ளது.

குட்டிசங்கரன், திரிச்சூர் பூரம், நெம்மர வேளா, புதுச்சேரி வெடி, மன்னார்காட் பூரம் உள்ளிட்ட திருவிழாக்களில் வழக்கமாக இடம் பெற்றது. இந்த யானை கடைசியாக மன்னார்காட் பூரத்தில் பங்கேற்றது. அதன் பிறகு வயது தொடர்பான பிரச்சனைகளுக்கு சிகிச்சைக்காகச் சென்றது. சில மாதங்கள் கழித்து, இது 26 பிப்ரவரி 2020 அன்று இறந்தது. 

## மேற்கோள்கள்

பகுப்பு:Articles with 'species' microformats
பகுப்பு:இந்தியப் பண்பாட்டில் யானைகள்
பகுப்பு:இந்தியாவில் தனிப்பட்ட யானைகள்
சகுந்தலா பகத்

**சகுந்தலா ஏ. பகத்** (**Shakuntala A. Bhagat**) இந்தியாவின் முதலாவது கட்டடப் பொறியாளராவார்.  1933 ஆம் ஆண்டு பிப்ரவரி மாதம் 6 ஆம் தேதியன்று இவர் பிறந்தார். சகுந்தலா ஏ பகத்தின் இயற்பெயர் சகுந்தலா ஜோசி என்பதாகும்.

## ஆரம்ப கால வாழ்க்கை
சகுந்தலா 1906-1991 ஆம் ஆண்டுகள் காலத்தைச் சேர்ந்த பாலப் பொறியாளர் எசு.பி. ஜோஷியின் மகள் ஆவார்.

1953 ஆம் ஆண்டு சகுந்தலா மும்பையில் உள்ள வீர்மாதா ஜிஜாபாய் தொழில்நுட்ப நிறுவனத்தில் கட்டடப் பொறியியல் பட்டம் பெற்ற முதல் பெண் ஆனார். மேலும் சகுந்தலா பென்சில்வேனியா பல்கலைக்கழகத்தில்  கட்டடம்  மற்றும் கட்டமைப்பு பொறியியலில் முதுகலைப் பட்டம் பெற்றார்.

## தொழில்
சகுந்தலா கட்டடப் பொறியியல் உதவிப் பேராசிரியராகவும் , 1960 ஆம் ஆண்டுகளில் மும்பையில் உள்ள இந்திய தொழில்நுட்பக் கல்லூரியில் கன கட்டமைப்பு ஆய்வுக்கூடத்தின்  தலைவராக இருந்தார். 1970 ஆம் ஆண்டில், இவரும் இவரது கணவரும் சொந்தமாக ஒரு பொறியியல் நிறுவனத்தை பகத் பொறியியல் நிறுவனம் என்ற பெயரில் நிறுவினர். காப்புரிமை பெற்ற முன்கூட்டியே வடிவமைக்கப்பட்ட பெட்டகக் கட்டுமான வடிவமைப்பில் நிபுணத்துவம் பெற்ற பாலம் கட்டுமான நிறுவனமான குவாட்ரிகானையும் நிறுவினர். அமெரிக்கா, செருமனி மற்றும் ஐக்கிய இராச்சியத்தில் உள்ள திட்டங்கள் உட்பட உலகெங்கிலும் உள்ள நூற்றுக்கணக்கான பாலங்களின் வடிவமைப்பு மற்றும் கட்டுமானத்தில் சகுந்தலா பகத்  பணியாற்றினார். இலண்டன் காரை மற்றும் கற்காரை  சங்கத்தில் ஆராய்ச்சியில் ஈடுபட்டார்.

சகுந்தலா பகத் உயர்நிலைக் குழுமமான இந்திய சாலை காங்கிரசின் உறுப்பினராகவும், இந்தியாவின் பொறியியல் நிறுவனத்தில் உறுப்பினராகவும் இருந்தார். 1972 ஆம் ஆண்டு கண்டுபிடிப்பு ஊக்குவிப்பு வாரியம் இவருடைய செயல்பாடுகளுக்காக விருது வழங்கிச் சிறப்பித்தது. 1993 ஆம் ஆண்டில் சகுந்தலா  1993 ஆம்ம் ஆண்டிற்கான பெண் பொறியாளராக அங்கீகரிக்கப்பட்டார்.

## தனிப்பட்ட வாழ்க்கை
சகுந்தலா சக கட்டடப் பொறியாளர் அனிருதா சிவ்பிரசாத் பகத்தை மணந்தார். சகுந்தலா பகத்  2012 ஆம் ஆண்டு தனனுடைய  79 ஆம்  வயதில் இறந்தார்.

## மேற்கோள்கள்


பகுப்பு:CS1 maint: multiple names: authors list
பகுப்பு:பெண் பொறியியலாளர்கள்
பகுப்பு:இந்தியப் பொறியியலாளர்கள்
பகுப்பு:2012 இறப்புகள்
பகுப்பு:1933 பிறப்புகள்
வம்புச்சண்ட

**வம்புச்சண்டை** (*Vambu Sandai*) என்பது  2008 ஆண்டு வெளியான இந்திய தமிழ்த் திரைப்படமாகும். இப்படத்தில் உதய் கிரண், சத்யராஜ்,  தியா ஆகியோர் நடித்துள்ளனர். இந்தப் படம் தெலுங்கில் *லட்சுமி புத்ருடு* (மொழிபெயர்ப்பு: *லட்சுமியின் மகன்* ) என்ற பெயரில் சிலபகுதிகள் மீண்டும் படமாக்கபட்டு வெளியிடப்பட்டது.

## நடிப்பு

* உதய் கிரண் - "புரபு" என்கிற பிரபாகரன்
* தியா - சுவப்ன்னா
* சத்யராஜ் பிரபுவின் தந்தை ஜீவானந்தம்
* நிழல்கள் ரவி பிரபாகரனின் வளர்ப்புத் தந்தை
* ரமேஷ் கண்ணா
* லிவிங்ஸ்டன் நேரு
* சபிதா ஆனந்த் பிரபாகரனின் தாய் லட்சுமி
* ராஜ் கபூர் இரவிச்சந்திரன்
* விஜயன் - தர்மலிங்கம்
* ரியாஸ் கான் நாராயணன்
* சஞ்சை ஏ. வி
* மனோபாலா
* சுகுமாரி (நடிகை) - ஜீவானந்தத்தின் தாய்
* இளவரசு
* ராசன் பி. தேவ் மலையாளி மருத்தவர்
* சகீலா
* முமைத் கான் தெலுங்கு பதிப்பில் குத்தாட்டப் பாடலில்

## தயாரிப்பு
2007 சூலையில் படப்பிடிப்பு தொடங்கியது. படத்தின் காட்சிகள் பிரகதி உல்லாச விடுதி, இராமோஜி திரைப்பட நகர், நெக்லஸ் சாலை, மலேசியா நகரியம், கோல்கொண்டா கோட்டை, ஆகியவற்றில் காட்சிகள் படமாக்கப்பட்டன. 2007 ஆகத்து  வரை ஐதராபாத்  மற்றும் கேரளத்தைச் சுற்றியுள்ள பிற பகுதிகளில் படமாக்கப்பட்டது. படமானது 2007 செப்டம்பரில் வெளியாகும் என கூறப்பட்டது. இருப்பினும், செப்டம்பர் இறுதிவரை, படம் தயாரிப்புக்குப் பிந்தைய பணிகளில் இருந்தது.

### இசை வெளியீடு
இந்த படம் 2008 பெப்ரவரி 29  வரை வெளியிடப்படவில்லை என்றாலும், திரைப்படத்தின் பாடல் குறுவட்டு 2007 செப்டம்பர் 2இல் வெளியிடப்பட்டது. இது படம் வெளியாவதற்கு ஐந்து மாதங்களுக்கு முன்னதாகவே ஆகும். ஐதராபாத்தில் உள்ள ரவி நாராயண ரெட்டி கல்யாணமண்டபத்தில் (ரவி நாராயண ரெட்டி நினைவு அரங்க வளாகம்) நடைபெற்ற நிகழ்ச்சியில், ஆந்திர மாநில தகவல் தொழில்நுட்பத்துறை அமைச்சர் தாமோதர் ரெட்டி, தம்மரெட்டி பரத்வாஜாவிற்கு இசைப் பேழையின் ஒரு படியை வழங்கி அதிகாரப்பூர்வமாக இசையை வெளியிட்டார். பின்னர் பரத்வாஜா  அதிகாரப்பூர்வமாக இசை வட்டுக்களை வெளியிட்டார். ஆபரேஷன் துரியோதனாவின் தயாரிப்பாளர்  ஏ. மல்லிகார்ஜுன ராவுக்கு வழங்கினார் முதல் வட்டை வழங்கினார். இசை வட்டுக்கான விநியோக உரிமைகளை மாநில வர்த்தகக் கழகத் தலைவரும் முன்னாள் சட்டமன்ற உறுப்பினருமான சீனிவாஸ் வாங்கினார்.

## இசை
இப்படத்திற்கான இசையை டி. இமான் அமைத்தார்.   2007 ஆகத்து 23 அன்று நடத்த இசை வெளியீட்டு விழாவில்  சிலம்பரசன் முக்கிய விருந்தினராக கலந்து கொண்டார்.

; தமிழ் பதிப்பின் பாடல்கள் 

* "எதற்காக"
* "ஜீ பூம் பா"
* "பகை ஒடுங்க"
* "தால் திறவாய்"
* "டென்ஷன் மச்சான்"

; தெலுங்கு பதிப்பின் பாடல்கள்

## குறிப்புகள்

## வெளி இணைப்புகள்
* 

பகுப்பு:2008 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இந்திய நாடகத் திரைப்படங்கள்
பகுப்பு:டி. இமான் இசையமைத்த தமிழ்த் திரைப்படங்கள்
பகுப்பு:சத்யராஜ் நடித்த திரைப்படங்கள்
பகுப்பு:நிழல்கள் ரவி நடித்த திரைப்படங்கள்
பகுப்பு:மனோபாலா நடித்த திரைப்படங்கள்
பகுப்பு:லிவிங்ஸ்டன் நடித்த திரைப்படங்கள்
ஏ. ஜெட்டிஅள்ளி

**ஏ. ஜெட்டிஅள்ளி** (*A. Jettihalli*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், தருமபுரி வட்டம், நல்லம்பள்ளி ஊராட்சி ஒன்றியத்துக்கு உட்பட்ட ஒரு வருவாய் கிராமம் ஆகும்.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 7 கிலோமீட்டர் தொலைவிலும், நல்லம்பள்ளியில் இருந்து 6 கிலோமீட்டர் தொலைவிலும், மாநிலத் தலைநகரான சென்னையில் இருந்து 297 கிலோமீட்டர் தொலைவிலும் உள்ளது.

## மக்கள் வகைபாடு
இந்தக் கிராமத்தில் 2606 வீடுகள் உள்ளன. 2011 மக்கள் தொகை கணக்கெடுப்பின்படி கிராமத்தின் மொத்த மக்கள் தொகையானது 10339 ஆகும். இதில் பெண்களின் எண்ணிக்கை 5163 என்றும், ஆண்களின் எண்ணிக்கை 4166 என்றும் உள்ளது. கல்வியறிவு பெற்றவர்கள் விகிதம் 73.4 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

## மேற்கோள்

பகுப்பு:தர்மபுரி மாவட்டத்திலுள்ள கிராமங்கள்
குருவாயூர் பத்மநாபன்

**குருவாயூர் பத்மநாபன் (Guruvayur Padmanabhan)** கஜரத்தினம் என்று அழைக்கப்படும் **குருவாயூர் பத்மநாபன்**  என்பது1976இல் புகழ்பெற்ற குருவாயூர் குருவாயூரப்பன் கோயிலின் குருவாயூர் கேசவன் என்ற யானை இறந்த பிறகு யானைகளின் தலைவராக இருந்தது. குருவாயூர் தேவஸ்தானத்தைச் சேர்ந்த பத்மநாபன், மகாவிஷ்ணுவின் சிலையை 66 ஆண்டுகள் சுமந்து சென்றுள்ளது. இந்த யானை நிலம்பூர் காடுகளில் பிறந்தது. அங்கிருந்து ஒற்றப்பாலம் கொண்டு செல்லப்படுவதற்கு முன்பு பாலக்காட்டின் ஆலத்தூருக்குக் கொண்டு வரப்பட்டது. 1954 இல்  இதன் 14 வயதில் குருவாயூர் கோவிலுக்கு வழங்கப்பட்டது. திருச்சூர் பூரத்தில் தவறாமல் கலந்து கொண்ட இந்த யானை 90களின் இறுதியில்திருவம்பாடியில் இரவைக் கழிக்கும். 

இந்த யானை, கேரளாவில் ஒரு பண்டிகைக்கு ஒரு யானை பெறக்கூடிய அதிக தொகையைப் பெறுவதற்கும் பெயர் பெற்றது.  நெம்மரா கிராமத்தில் ஏப்ரல் 2004 நடைபெற்ற வல்லங்கி திருவிழாவில் இந்த யானை கலந்துகொள்ள (வல்லங்கி தேசம்) ₹2,22,222 தொகையை பெற்றது. 26 பிப்ரவரி 2020 அன்று, 80 வயதில், பத்மநாபன் வயது தொடர்பான பிரச்சினைகளால் இறந்தது. 

## பட்டங்கள்

* கஜரத்னம்: குருவாயூர் தேவஸ்வம் 2002இல் பத்மநாபனுக்கு கஜரத்னம் பட்டம் வழங்கி கௌரவித்தது. 
* கஜ சக்கரவர்த்தி: ஜனவரி 11, 2009 அன்று, கேரள சபாயாகர் திரு. கே ராதாகிருஷ்ணன் என்பவரால் பேரரசர் கஜா என்ற பெயருடன் பத்மநாபன் கவுரவிக்கப்பட்டார். விழாவில் கலந்துகொண்ட அப்போதைய குருவாயூர் தேவஸ்வம் தலைவர் தொட்டத்தில் இரவீந்திரன் பேரவைத் தலைவரிமிருந்து இந்தப் பட்டத்தைப் பெற்றார்.

## மேற்கோள்கள்

பகுப்பு:Articles with 'species' microformats
பகுப்பு:குருவாயூர்
பகுப்பு:இந்தியாவில் தனிப்பட்ட யானைகள்
செங்கல்லூர் தாட்சாயணி

**செங்கல்லூர் தாட்சாயணி** (Chengalloor Dakshayani) (1930கள் - பிப்ரவரி 5, 2019) திருவிதாங்கூர் தேவஸ்வம் அமைப்புக்கு சொந்தமான ஒரு பெண் ஆசிய யானையாகும். இது இந்தியாவின் கேரளாவில் திருவனந்தபுரத்திலுள்ளசெங்கல்லூர் மகாதேவன் கோவிலில் வைக்கப்பட்டது. இது பிப்ரவரி 5, 2019 அன்று இறக்கும் போது ஆசியாவில் சிறைபிடிக்கப்பட்ட பழமையான யானை என்று நம்பப்பட்டது. இது "கஜ ராஜ தாட்சாயணி" என்றும் "தாட்சாயணியம்மா"  என்றும் "கஜ முத்தச்சி" (யானை பாட்டி) என்றும் அழைக்கப்பட்டது.

## வாழ்க்கை
திருவிதாங்கூர் அரச குடும்பத்தினர் எர்ணாகுளம் அருகே உள்ள கொடநாடு யானை முகாமில் யானைக் குட்டியை வாங்கி, 1949இல் ஆற்றிங்கல்லிலுள்ள தங்கள் திருவாரட்டு காவு கோவிலுக்கு நன்கொடையாக அளித்தனர். இதற்கு 19 வயதாக இருந்தபோது; 1960களின் இறுதியில் செங்கல்லூர் மகாதேவன் கோவிலுக்கு மாற்றப்பட்டது. ஜூலை 18, 2007 அன்று மாநில வனத்துறை இதன் வயதை 76 என பதிவு செய்தது. 2016ஆம் ஆண்டில், ஆசியாவிலேயே பழமையான யானையாக மாறியபோது,  சிறைப்பிடிக்கப்பட்ட மிக வயதான யானையாக கின்னஸ் உலக சாதனையில் பதிவு செய்யப்பட்டது. இதற்கு முன்பு 2003ஆம் ஆண்டில் தைபே மிருகக்காட்சிசாலையின் இலின் வாங் என்ற யானை தனது 86 வயதில் இந்த சாதனையைப் படைத்தது. கொல்கத்தாவைத் தளமாகக் கொண்ட யுனிவர்சல் பதிவுகள் மன்றம், "சிறைப்பிடிக்கப்பட்ட மிக வயதான யானை" என்று சான்றளித்தது. சில கணக்குகளால் இந்த யானை கின்னஸால் சாதனை படைத்தவள் என்று சான்றளிக்கப்பட்டது. மேலும் நிகழ்வைக் கொண்டாட ஒரு அஞ்சல் அட்டையும் வெளியிடப்பட்டது. சங்கிலியால் பிணைக்கப்படாத ஒரு பெரிய அடைப்பை இதற்கு வழங்கவும் கோயில் நிர்வாகம் தயாராகியது.

செங்கல்லூர் தாட்சாயணி, இதன் அணிவகுப்பு 2015க்கு பிறகு தடை செய்யப்பட்டது. ஆனால் 2017இல் கோவில் சடங்குகளில் மட்டும் பங்கேற்றது. இதற்கு ஓய்வு வழங்காதது கொடுமையானது என்று புகார்கள் வந்தன. இதனுடைய கடைசி வருடங்களில் நடமாடுவதில் சிக்கல் இருந்தது. பிப்ரவரி 5, 2019 அன்று மதியம் 3 மணியளவில் பாப்பனம்கோட்டில் உள்ள ஒரு பராமரிப்பு நிலையத்தில் இருந்த இதன் தங்குமிடம் இடிந்து விழுந்து இறந்தது. அப்போது இந்த யானைக்கு 88 வயது  அல்லது 89 இருக்கலாம்.

## மேற்கோள்கள்

## வெளி இணைப்புகள்
*Chenkalloor Dakshayani at Chengannur Mahadevar Temple at Elephant Database

பகுப்பு:Articles with 'species' microformats
பகுப்பு:இந்தியப் பண்பாட்டில் யானைகள்
பகுப்பு:இந்தியாவில் தனிப்பட்ட யானைகள்
வலை பார்வையாளர்கள் அளவீடு

**வலை பார்வையாளர்கள் அளவீடு  (Web Audience Measurement)**  என்பது இந்தியாவில் இணைய பயன்பாட்டை அளவிடப் பயன்படும் பார்வையாளர்கள் அளவீடும்  இணையதள பகுப்பாய்வும் என்ற கருவியைக் குறிக்கிறது. பன்னாட்டு இந்திய சந்தை ஆராய்ச்சி பணியகமும்    இந்திய இணையதளம் மற்றும் அலைபேசி கழகம் இணைந்து மேற்கொண்ட கூட்டு முயற்சியே இத்திட்டமாகும்.  எட்டு பெருநகர மையங்களில் 6000 பேருக்கும்  மேற்பட்ட தனிநபர்களிடம் இவ்வமைப்பு பன்முகத்தன்மையான ஆய்வுகளை மேற்கொண்டது.  இணையதளப் பயன்பாட்டு நேரம், காட்சிப்படுத்தல் நேரம்,   சென்றடைதல் மற்றும் கால இடைவெளி  உள்ளிட்ட கூறுகள் இணையப் பயன்பாட்டு ஆய்வுக்கு  எடுத்துக்கொள்ளப்பட்ட சில அளவீடுகளாகும். 

வலை பார்வையாளர்கள் அளவீடு  பார்வையாளர்களின் அளவீட்டைப் பயன்படுத்துகிறது.  பாலினம்,  பிரிவு மற்றும் இருப்பிடத்தால் பிரிக்கப்பட்ட பார்வையாளர்களின்  இணைய பயன்பாட்டை இக்கருவி தொடர்ச்சியாக கண்காணித்து குழு ஆய்வு செய்து  குறுக்கு வெட்டு தரவை வழங்குகிறது. இந்த குழு அடிப்படையிலான அணுகுமுறை  கணினிகளைக் கண்காணிக்கும் இந்திய சூழலுக்கான வடிவமைப்பாகும். இது அளவீட்டு தொழில்நுட்பத்தைப் பயன்படுத்துகிறது, 

வலை மதிப்பீட்டுப் புள்ளி காரணி  இணையதள விளம்பரதாரர்களுக்கு மேலும் விரிவான ஒரு பார்வையை வழங்குகிறது. இணையப் பயன்பாட்டின் பல அளவுகோல்களையும், இந்தியாவில் வலை பகுப்பாய்வுகளை மேலும் தரப்படுத்தவும் இக்காரணி  முயற்சிக்கிறது. இணைய பகுப்பாய்வு  நிறுவனச்சந்தை தற்போது பிளவுபட்டுள்ளது.  காம்சுகோர் மற்றும் விசிசென்சு அமைப்புகள்  பன்னாட்டு இந்திய சந்தை ஆராய்ச்சி பணியகத்திற்கு முக்கிய போட்டியாளர்களாக உள்ளன.  இலக்கமுறை பார்வையாளர்கள் அளவீட்டு மதிப்பாக அனைத்து போட்டியாளர்களாலும் வழங்கப்பட்ட எண்களுக்கு இடையிலான வேறுபாட்டைச் சுற்றி பல விவாதங்கள் நடைபெறுகின்றன. எனவே, ஊடக பங்குதாரர்களுக்கு சரியான அளவீட்டு கூட்டாளரைத் தேர்ந்தெடுப்பது அவசியமாகிறது.  இதனால் இரண்டு வெவ்வேறு பார்வையாளர் அளவீட்டு கருவிகளின் பயனர்களிடையே பிளவுகள் உருவாகின்றன. 

## மேற்கோள்கள்

 
பகுப்பு:இந்தியாவில் இணையம்
பகுப்பு:இந்தியாவில் தொலைத்தொடர்பு
பகுப்பு:இணைய வானொலி
அதகப்பாடி

**அதகப்பாடி** (*Adagapadi*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், தருமபுரி வட்டம், தரும்புரி ஊராட்சி ஒன்றியத்துக்கு உட்பட்ட ஒரு வருவாய் கிராமம் ஆகும்.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 9 கிலோமீட்டர் தொலைவிலும், மாநிலத் தலைநகரான சென்னையில் இருந்து 298 கிலோமீட்டர் தொலைவிலும் உள்ளது.

## மக்கள் வகைபாடு
2011 மக்கள் தொகை கணக்கெடுப்பின்படி இந்தக் கிராமத்தில் 2031 வீடுகள் உள்ளன. கிராமத்தின் மொத்த மக்கள் தொகையானது 8457 ஆகும். இதில் பெண்களின் எண்ணிக்கை 4137 என்றும், ஆண்களின் எண்ணிக்கை 4320 என்றும் உள்ளது. கல்வியறிவு பெற்றவர்கள் விகிதம் 58.4 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

## ஊரில் உள்ள கோயில்கள்
*அகதப்பாடி லட்சுமி நாராயணசுவாமி கோயில்
*அகதப்பாடி பட்டாளம்மன் கோயில்
*அகதப்பாடி செல்லியம்மன் கோயில்
*அகதப்பாடி பைரவசாமி கோயில்
*அகதப்பாடி பச்சியம்மன் கோயில்
*அகதப்பாடி தெட்டு பெருமாள் கோயில்

## மேற்கோள்

பகுப்பு:தர்மபுரி மாவட்டத்திலுள்ள கிராமங்கள்
அபி டெய்லர்

**அபி டெய்லர்** என்பது கலர்ஸ் தமிழ் தொலைக்காட்சியில் சூலை 19, 2021 முதல் திங்கள் முதல் சனி வரை இரவு 10 மணிக்கு ஒளிபரப்பாகும் காதல் மற்றும் குடும்ப பின்னணியை கொண்ட தொலைக்காட்சி நாடகத் தொடர் ஆகும். இந்த தொடர் பஷீர் என்பவர் இயக்கத்தில், ரேஷ்மா மற்றும் மதன் பாண்டியன் ஆகியோர் முதன்மைக் கதாபாத்திரத்தில் நடித்துள்ளனர்.

## நடிகர்கள்
### முதன்மை கதாபாத்திரம்
* ரேஷ்மா - அபிராமி
* மதன் பாண்டியன் - அசோக்

### அபிராமி குடும்பத்தினர்
* வடவா கோபி - சுந்தரமூர்த்தி (தந்தை)
* ஜெயஸ்ரீ - ஆனந்தி (தங்கை)
* சஞ்சய் ராஜா - அரவிந்த் (தம்பி)

### அசோக் குடும்பத்தினர்
* சோனா ஹைடன் - நீலாம்பரி (தாய்)
* சீனிவாசன் - சக்கரவர்த்தி (தந்தை)
* ரேஷ்மா பசுபுலேட்டி - ஆனாமிகா (அக்கா)
* விஷ்ணு - அதர்வா (தம்பி)
* சித்தார்த் - ஜெகநாதன் (ஆனாமிகாவின் கணவன்)
* வெற்றி கிரண் குமார் - விஸ்வநாதன் (நீலாம்பரியின் தம்பி)
* தரணி ரெட்டி - வைசாலி (விஸ்வநாதனின் மகள்)
* கவின் - இந்திரஜித் (விஸ்வநாதனின் மகன்)
* மைதிலி - இந்திரா விஸ்வநாதன்

### துணை கதாபாத்திரங்கள்
* நிவி நிவேதா - சுபத்ரா (அசோக்கின் உதவியாளர்)
* மணி - கணேசன் 
* தாரா - தனலட்சுமி 
* சுபகீதா - ரகு (அபியின் நண்பன்)
* ரங்கநாதன் -. (ரகுவின் தந்தை)

## நடிகர்களின் தேர்வு
இது ஒரு பணி சார்ந்த ஒரு காதல் மற்றும் குடும்பத் தொடர் ஆகும். இந்த தொடரில் கதாநாயகனாக 'மதன் பாண்டியன்' என்பவர் அசோக் என்ற கதாபாத்திரத்தில் நடிக்கின்றார். இவர் முதல் முதலில் கதாநாயகனாக நடிக்கும் தொடர் இதுவாகும். இவருக்கு ஜோடியாக 'ரேஷ்மா முரளிதரன்' என்பவர் அபிராமி என்ற கதாபாத்திரத்தில் நடிக்கின்றார். இருவரும் இணைத்து பூவே பூச்சூடவா (2017-2021) என்ற தொடரில் நடித்துள்ளனர் என்பது குறிப்பிடத்தக்கது.

நடிகை சோனா ஹைடன் என்பவர் இந்த தொடர் மூலம் சின்னத்திரையில் அறிமுகமாகிறார். இவர் இந்த தொடரில் நீலாம்பரி என்ற கதாபாத்திரத்தில் நடிக்கின்றார். இவர்களுடன் ரேஷ்மா பசுபுலேட்டி, வடவா கோபி, தாரா, சீனிவாசன், தரணி ரெட்டி போன்ற பலர் நடித்துள்ளனர்.

## சர்வதேச ஒளிபரப்பு
* இந்த தொடரை கலர்ஸ் தமிழ் மற்றும் கலர்ஸ் தமிழ்எச்டி (உயர் வரையறு தொலைக்காட்சி) மூலம் உலகம் முழுதுவதும் (ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளில் பார்க்க முடியும்.
* இந்த தொடரின் அத்தியாயங்கள் ஊட் மற்றும் எம்எக்ஸ் பிளேயர் போன்ற இணைய மூலமாகவும் பார்க்க முடியும்.

## மேற்கோள்கள்

## வெளி இணைப்புகள்
* 

பகுப்பு:கலர்ஸ் தமிழ் தொலைக்காட்சி நிகழ்ச்சிகள்‎
பகுப்பு:தமிழ்த் தொலைக்காட்சி நாடகங்கள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:தமிழ் குடும்பத் தொலைக்காட்சி தொடர்கள்
பகுப்பு:தமிழ் காதல் தொலைக்காட்சி நாடகங்கள்
பகுப்பு:தமிழ் பணி சார்ந்த தொலைக்காட்சி தொடர்கள்
பகுப்பு:2020களில் தமிழ்த் தொலைக்காட்சி நிகழ்ச்சிகள்
பகுப்பு:2021 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
அதியமான் கோட்டை (ஊர்)

**அதியமான் கோட்டை** (*Adiyamankottai*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், தருமபுரி வட்டம், நல்லம்பள்ளி ஊராட்சி ஒன்றியத்துக்கு உட்பட்ட ஒரு வருவாய் கிராமம் ஆகும். இந்த ஊரில் ஒரு காலத்தில் அதியமான் கோட்டை இருந்ததால் கோட்டையில் பெயரிலேயே ஊரும் அழைக்கப்படுகிறது.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 8 கிலோமீட்டர் தொலைவிலும், நல்லம்பள்ளியில் இருந்து 4 கிலோ மீட்டர் தொலைவிலும், மாநிலத் தலைநகரான சென்னையில் இருந்து 298 கிலோமீட்டர் தொலைவிலும் உள்ளது.

## மக்கள் வகைபாடு
2011 மக்கள் தொகை கணக்கெடுப்பின்படி இந்தக் கிராமத்தில் 2410 வீடுகள் உள்ளன. கிராமத்தின் மொத்த மக்கள் தொகையானது 9610 ஆகும். இதில் பெண்களின் எண்ணிக்கை 4670 என்றும், ஆண்களின் எண்ணிக்கை 4940 என்றும் உள்ளது. கல்வியறிவு பெற்றவர்கள் விகிதம் 67.0 %ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

## மேற்கோள்

பகுப்பு:தர்மபுரி மாவட்டத்திலுள்ள கிராமங்கள்
குருவாயூர் வலிய கேசவன்

**கஜரத்தினம் குருவாயூர் வலிய கேசவன்** (*Guruvayur Valiya Keshavan*) (1969கள்- 29 மார்ச் 2021) என்பது குருவாயூர் குருவாயூரப்பன் கோயிலுக்குச் சொந்தமான யானையாகும். 308 செ.மீ. உயரம் கொண்ட இந்த யானையைக் கொண்டு கேரளாவில் அதிக எண்ணிக்கையில் யானைகள் சிறைபிடிக்கப்பட்டது. 2020 ல் குருவாயூர் பத்மநாபன் என்ற யானை இறந்ததைத் தொடர்ந்து, குருவாயூர் கோவிலில் யானைகளின் தலைவனானது. இது கேரளாவின் மிக உயரமான யானைகளில் ஒன்றாகும். மேலும் குருவாயூர் கோவிலுக்கு சொந்தமான யானைகளில் மிக உயரமானதுமாகும். வலிய கேசவன் 29 மார்ச் 2021 அன்று பல உடல்நலப் பிரச்சினைகளால் அவதிப்பட்டு இறந்தது.

வலிய கேசவன் 1960களின் இறுதியில் பீகாரிலிருந்து கேரளாவிற்கு கொண்டு வரப்பட்டது. 2000இல் குருவாயூர் கோவிலுக்கு நாகேரி வாசுதேவன் நம்பூதிரியால் அர்ப்பணிக்கப்பட்டது. வலிய கேசவனின் முந்தைய பெயர் அய்யப்பன்குட்டி என்பதாகும். இது குருவாயூருக்கு வந்த பிறகு மறுபெயரிடப்பட்டது. கேரளாவின் புகழ்பெற்ற யானையான குருவாயூர் கேசவனின் பெயரிடப்பட்டது. 2017இல் இதற்கு கஜராஜன் என்ற பட்டம் வழங்கப்பட்டது. மேலும் இதற்கு கஜரத்தினம், கஜகுலசத்ரபதி, கஜசாம்ராட், கஜராஜ சக்கரவர்த்தி, கஜகேசரி, மலையாள மாதங்கம் போன்ற பல்வேறு பட்டங்களும் வழங்கப்பட்டன. குருவாயூர் பத்மநாபனின் மரணத்தைத் தொடர்ந்து, மகாவிஷ்ணுவின் சிலையைச் சுமந்து மரியாதை செய்ய குருவாயூர் யானைகளுக்குத் தலைமை ஏற்ற பிறகு, கேரளாவில் யானை பிரியர்களிடையே வலிய கேசவனின் புகழ் 2020இல் அதிகரித்தது.  அதிக அளவு *ஏக்கம்* (கேரளாவில் ஒரு பண்டிகைக்கு யானை பெறக்கூடிய பணம்) பெற்றதற்காக பத்மநாபனின் சாதனையை முறியடித்ததற்காகவும் இது அறியப்படுகிறது. மட்டத்தூர் செமௌச்சிரா கோவிலில் ஒரு நாள் எழுச்சிக்காக சுமார் ₹2.25 லட்சம் தொகையைப் பெற்ற பிறகு வலிய கேசவன் இந்த சாதனையை முறியடித்தது.  தனது இறுதி நாட்களில், முதுகில் வீக்கம் ஏற்பட்டதால் இது சிகிச்சை பெற்று வந்தது. பல்வேறு உடல்நலப் பிரச்சினைகளால் அவதிப்பட்ட இந்த யானை, தனது 52 வது வயதில் 29 மார்ச் 2021 அன்று இறந்தது. 

## மேற்கோள்கள்

பகுப்பு:புகழ் பெற்ற யானைகள்
பகுப்பு:Articles with 'species' microformats
பகுப்பு:குருவாயூர்
பகுப்பு:யானைகள்
இந்திய விதைப் பெட்டகம்

**இந்திய விதைப் பெட்டகம்**  (**Indian Seed Vault)**  இந்தியாவின் சம்மு காசுமீர் மாநிலத்தில் இருக்கும் லடாக்கில் உள்ள சாங் லா மலைப் பாதையில் அமைந்துள்ள ஒரு பாதுகாப்பான விதை வங்கியாகும். 2010 ஆம் ஆண்டு  உயர் உயர ஆராய்ச்சி பாதுகாப்பு நிறுவனமும் தேசிய தாவர மரபணு வளங்கள் அமைப்பும் இணைந்து விதைவங்கியை உருவாக்கின. இந்த விதை வங்கி உலகின் இரண்டாவது பெரிய விதை வங்கியாகும்.

## வரலாறு
பிபிஏ எனப்படும்  (பீச் பச்சாவ் அந்தோலன்)  விதைகளை காப்பாற்று இயக்கம்  1980 ஆம் ஆண்டுகளின் பிற்பகுதியில் இந்தியாவின் உத்தரகண்டில், விசய் சர்தாரி தலைமையில் தொடங்கியது. நாட்டு விதைகளை சேமிப்பதற்காக விதை வங்கிகள் உருவாக்கப்பட்டன.

## விதை சேமிப்பு
10,000 எண்ணிக்கைக்கும் மேற்பட்ட விதைகள் மற்றும் 200 தாவர இனங்கள் இந்திய விதைப் பெட்டகத்தில் சேமிக்கப்படுகின்றன.  இந்த விதைகளில் பாதாம், பார்லி, முட்டைக்கோசு, கேரட், முள்ளங்கி, உருளைக்கிழங்கு, தக்காளி, அரிசி, கோதுமை போன்றவற்றின் விதைகளும் அடங்கும். 

## மேற்கோள்கள்

பகுப்பு:இந்தியாவில் அறிவியலும் தொழினுட்பமும்
பகுப்பு:இந்தியாவில் பாதுகாக்கப்பட்ட பகுதிகள்
பகுப்பு:Coordinates not on Wikidata